《务勤堂，为俊宜之赋》
元代·张昱

民生在勤则不匮，尔以务勤为此堂。百亩田苗终岁望，一春蚕此举家忙。

课儿雪夜温书册，会客花时列酒浆。黄绢下机仓廪实，任从懒卧北窗凉。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。